Randi Tytingvåg

Randi Tytingvåg (født 18. april 1978) er en norsk sanger og låtskriver fra Stavanger. Hun jobber i hovedsak med trioen Randi Tytingvåg Trio som hun har dannet sammen med Dag S. Vagle (gitar, vokal, koring), Erlend E. Aasland (banjo, tenorgitar, mandola, koring). Tett samspill og delikate koringer har blitt trioens fremste varemerke. De har skapt et kammermusikalsk sound med elementer fra folk, jazz og singer-songwriter tradisjonen.

Etter jazzstudier i London debuterte hun på MaiJazz (2001) og har siden utgitt flere album. Debutalbumet fra 2004 ga henne prisen «Årets Stavangerkunstner» (2004). På dette albumet hadde hun med seg musikere blant annet fra Stavanger Symfoniorkester. I 2006 fulgte hun opp med et nytt album på eget plateselskap RTM og Rikskonsertene og Norsk jazzforum sendte Tytingvåg rundt i Sør-Norge på lanseringsturne.

Tytingvåg debuterte på teaterscenen høsten 2006 med hovedrollen i stykket "Skyfri himmel" på Rogaland Teater. Teaterstykket er skrevet av Olaug Nilssen basert på tekster av Bjørn Eidsvåg. Det ble en stor suksess.

I 2009 signerte Tytingvåg kontrakt med det tyske plateselskapet Ozella Music. Samme år kom hennes tredje plate som fikk tittelen «Red». I 2011 ga Ozella Music ut en re-mastered versjon av «Let Go».

Sammen med Hanne Sørvaag og Britt-Synnøve Johansen dannet hun gruppen «Julestjerner»i 2009 . De jobbet sammen om julekonserter i 9 år og spilte blant annet for fulle hus i Stavanger konserthus.

Høsten 2011 stod Tytingvåg på teaterscenen i stykket «MOR: "Eg konne vel tenkt meg å gå heile Den kinesiske mur.» Stykket er skrevet av Rønnaug Kleiva og basert på låter fra Tytingvågs album «Let Go» og «RED». «MOR» hadde urpremiere på Rogaland teater 22. september 2011.

I 2012 feiret Randi Tytingvåg tiårsjubileum som låtskriver og utga sitt fjerde album, «GROUNDING». Det mottok veldig gode kritikker. Dette albumet går i retning av poprock- og singer/songwriter-tradisjonen.

I 2013 gav hun ut EP-en «Lights Out» med Dag S. Vagle og Erlend Aasland. Her bidrog også Knut Reiersrud (gitarer) og Per Fugelli (resitering).

I 2015 kom albumet «THREE»,  som er gitt ut på det tyske selskapet Emotion/ACT.

I 2017 kom albumet »Roots & Wings» med Randi Tytingvåg Trio (KKV).  Gjestemusikere: Nils Økland og Knut Reiersrud. Albumet høstet strålende anmeldelser både i Norge og Tyskland. 

I 2019 kom albumet "The Light You Need Exists" (KKV) med Randi Tytingvåg Trio. Gjestemusikere: Nils Økland (fele, hardingfele), Knut Reiersrud (resonator, Weissenborn lap steel, munnspill), Sigbjørn Apeland (trøorgel) og Rita Eriksen (vokal). Dette var første gang Randi samarbeidet med poeten Helge Torvund om tekstene. Albumet fikk sterke anmeldelser både nasjonalt og internasjonalt.

Diskografi 
 Beyond Surface (Via Music, EP, 2004) 
 Heavenly Attack (Via Music, 2004)
 Let Go (RTM, 2006)
 Red (Ozella Music, 2009)
 Let Go (Ozella Music, Re-mastered, 2011)
 Grounding  (Ozella Music 2012)
 Lights Out (ep, Ozella Music 2013)
 THREE (Emotion/ACT)
Roots & Wings (Kirkelig Kulturverksted 2017)
 The Light You Need Exists (Kirkelig Kulturverksted 2019)

Priser 
 2004 Årets Stavanger-kunstner
 2012 Prins Eugens Pris (Sverige)

Referanser

Eksterne lenker 
 
 
  

Norske jazzvokalister
Norske jazzkomponister